./data/phi0914/phi00145/phi0914.phi00145.perseus-lat1.xml
Titus Livius (Livy)
tunc				sententiae interrogari coeptae  infestissimi Rhodiis erant, qui consules praetoresve				aut legati gesserant in Macedonia bellum  plurimum causam eorum adiuvit M PorciusCato, qui, asper ingenio, tum lenem				mitemque senatorem egit   non inseram simulacrum				viri copiosi, quae dixerit, referendo; ipsius oratio scripta exstat Originum quinto				libro inclusa  Rhodiis responsum ita redditum est,				ut nec hostes fierent nec socii permanerent  Philocrates et Astymedes principes				legationis erant  partim cum Philocrate renuntiare Rhodum legationem placuit,						 partim cum Astymede Romae				subsistere, qui, quae agerentur, scirent certioresque suos				facerent   in praesentia deducere ante certam diem				ex Lycia Cariaque iusserunt praefectos  haec Rhodum nuntiata, quae per se tristia				fuissent, quia maioris mali levatus erat timor, cum bellum timuissent, in gaudium				verterunt   itaque extemplo coronam viginti milium				aureorum decreverunt; Theaetetum, praefectum classis, in eam legationem miserunt 				societatem ab Romanis ita volebant peti, ut nullum de ea re scitum populi fieret aut				litteris mandaretur, quod, nisi impetrarent, maior a repulsa ignominia esset 									praefecti classis id unius erat ius,  ut				agere de ea re sine rogatione ulla perlata posset  				nam ita per tot annos in amicitia fuerant, ut sociali foedere se cum Romanis non				inligarent, ob nullam aliam causam, quam ne spem regibus absciderent auxilii sui, si				quid opus esset, neu sibi ipsis fructus ex benignitate et fortuna eorum percipiendi 					 tunc utique petenda societas videbatur, non				quae tutiores eos ab aliis faceret — nec enim timebant quemquam praeter Romanos —,				sed quae ipsis Romanis minus suspectos   sub idem fere tempus et Caunii descivere ab				iis, et Mylasenses Euromensium oppida 				occuparunt   non ita fracti animi civitatis erant,				ut non sentirent, si Lycia et Caria ademptae ab Romanis forent, cetera aut se ipsa				per defectionem liberarent aut a finitumis occuparentur, includi se insulae parvae				et sterilis agri litoribus, quae nequaquam alere tantae urbis populum posset 					 missa igitur iuventute propere et Caunios,				quamquam Cibyratarum asciverant auxilia, coegerunt imperio parere, et Mylasensis				Alabandensisque, qui Euromensium provinciam ademptum et ipsi coniuncto exercitu				venerant, circa Orthosiam acie vicerunt